b"\n_START_ARTICLE_\nBatalla de Villar de los Navarros\n_START_SECTION_\nAntecedents\n_START_PARAGRAPH_\nCarles Maria Isidre havia organitzat l'Expedici\xc3\xb3 Reial per prendre Madrid i destronar\xc2\xa0Isabel II, que llavors tenia set anys._NEWLINE__NEWLINE_El 15 de maig de 1837 el pretendent va sortir d'Estella a Navarra amb 11000 infants i 1200 genets. Al juny va arribar a Catalunya i va recaptar suports. Despr\xc3\xa9s de moltes dificultats va aconseguir creuar l'Ebre per Xerta i va incorporar a l'expedici\xc3\xb3 les forces de Cabrera, aprofitant per reagrupar les seves tropes al territori que dominava en el Baix Arag\xc3\xb3. A principis d'agost, comptant amb m\xc3\xa9s de 18000 efectius, va comen\xc3\xa7ar la marxa definitiva cap a Madrid. En el seu pas per Arag\xc3\xb3, el general liberal Marcelino Ora\xc3\xa1 va decidir atacar als carlins, que es preparaven per a la batalla.\n_START_SECTION_\nLa batalla\n_START_PARAGRAPH_\nEl dia 23 de maig, 12.500 carlistes a les ordres del propi Carles V van arribar a Herrera de los Navarros. El dia 24, el liberal Jos\xc3\xa9 de Buerens va comen\xc3\xa7ar la batalla. Els carlins, conscients de la seva superioritat, van decidir passar a l'ofensiva i despr\xc3\xa9s de rebutjar la cavalleria cristina van envoltar els liberals. Buerens va intentar un contraatac, per\xc3\xb2 el seu guia, desconeixedor del terreny, va portar els soldats isabelins davant un barranc, on foren assaltats pels carlins. Un atac final pel flanc esquerre va completar la vict\xc3\xb2ria carlina._NEWLINE__NEWLINE_Els supervivents isabelins es van refugiar a Herrera de los Navarros i Belchite i Carles VII va reprendre la seva marxa imparable cap a Madrid, ja sense oposici\xc3\xb3."